**TUDOMÁNYOS ÖSZTÖNDÍJPÁLYÁZAT DEMONSTRÁTOROK RÉSZÉRE**

**2021/22/1**

NFTV 85/C.§ ac), 93 . § (4) a), 101. § (1) Az Eötvös Loránd Tudományegyetem Bárczi Gusztáv Gyógypedagógiai Kar Kari Ösztöndíj Bizottsága pályázatot hirdet a tudományos közéletben aktívan részt vevő hallgatók számára.

**A LEADHATÓ PÁLYÁZAT MEGNEVEZÉSE**

Tudományos ösztöndíjpályázat demonstrátorok részére

**A PÁLYÁZAT CÉLJA**

Támogatni mindazon hallgatókat, akik az egyetemi tanulmányaik mellett a tantervi követelményeken túlmutató tudományos tevékenységet végeznek valamely oktató-kutató tevékenységet folytató kari szervezeti egység (Általános Gyógypedagógiai Intézet, Atipikus Viselkedés és Kogníció Gyógypedagógiai Intézet, Gyógypedagógiai Módszertani és Rehabilitációs Intézet, Gyógypedagógiai Pszichológiai Intézet, Fogyatékosság és Társadalmi Részvétel Intézet, továbbiakban: intézet) keretein belül 2021. október 1. és 2022. január 31. között.

**A PÁLYÁZÓK KÖRE**

Az ELTE BGGYK teljes idejű alapképzésben, egységes, osztatlan képzésben, mesterképzésben részt vevő, a pályázás félévében aktív státuszú hallgatók pályázhatnak, akik a félév során igazoltan végeznek kiemelkedő tudományos tevékenységet valamely intézet számára.

**A BEADÁS HELYE**

A tanulmányi rendszeren keresztül (Neptun), az „Ügyintézés” menüpont „Kérvények” almenüjében található kérvénysablonon keresztül.

**A BEADÁS IDEJE**

A félév során négy alkalommal az alább kijelölt időpontokban:

* **októberi havi tevékenység: október 22. 08:00 – október 25. 23:59**

sikeres pályázás esetén a várható kifizetés: november 10.

* **november havi tevékenység: november 21. 08:00 – november 24. 23:59**

sikeres pályázás esetén a várható kifizetés: december 10.

* **december havi tevékenység: január 7. 08:00 – január 10. 23:59**

sikeres pályázás esetén a várható kifizetés: március 10.

* **januári tevékenység: február 7. 08:00 – február 10. 23:59**

sikeres pályázás esetén a várható kifizetés: március 10.

**A határidők be nem tartása jogvesztő hatályú!**

**Hiánypótlásra nincsen lehetőség, a szükséges dokumentumokat a pályázat leadásakor kell csatolni!**

**A PÁLYÁZAT FORMAI KÖVETELMÉNYEI:**

A pályázathoz kötelezően csatolt dokumentumok minden pályázás alkalmával:

* Az intézet által kiállított, tanév elején aláírt ***Kinevezés***

**ÉS**

* ***Demonstrátori beszámoló*** című melléklet. A Demonstrátori beszámolón minden adat (név, szakirány, Neptun-kód, e-mail cím, évfolyam, intézet, dátum, ledolgozott órák, tevékenység, tevékenységleírás) kitöltése szükséges, és ezeket mind a pályázónak, mind az intézetigazgatónak aláírásával egyaránt hitelesítenie kell az arra kijelölt helyeken!

Azon tevékenységek, melyek az adott havi pályázat leadása után kerülnek elvégzésre, a következő havi beszámolóban feltüntethetők és figyelembe vehetők!

**DÍJAZÁS**

**Az ösztöndíjra való jogosultság az elvégzett tevékenység alapján 3 kategóriába sorolható:**

|  |  |  |  |
| --- | --- | --- | --- |
| óraszám | 2-7 óra | 8-16 óra | 17 óra felett |
| összeg | 5500 Ft | 13000 Ft | 22000 Ft |

**ELBÍRÁLÁS**

* A pályázat leadásával a pályázó elismeri, hogy a pályázatban foglalt dokumentummal más ösztöndíjra nem pályázott, illetve a feltöltött dokumentumok az eredetivel mindenben megegyezőek, és ezt a pályázási felületen megerősíti.
* A beérkezett pályázatok a hatályos jogszabályoknak, szabályzatoknak és jelen pályázati kiírásnak megfelelően, a benyújtott pályázat tartalma és a hozzá csatolt igazolások alapján kerülnek elbírálásra a Kari Ösztöndíj Bizottság által. Az ösztöndíj mértékét a Bizottság határozza meg a ***Díjazás*** című alpont alapján.
* Ha a pályázó pályázata hiányos (nem tartalmazza a jelen pályázati felhívásban előírt mellékletet), a Bizottság automatikusan elutasítja azt!

FELHÍVJUK MINDEN PÁLYÁZÓ FIGYELMÉT, HOGY A HAMIS ADATKÖZLÉS KARI FEGYELMI ELJÁRÁS MEGINDÍTÁSÁVAL JÁRHAT! A PÁLYÁZAT LEADÁSÁVAL MINDEN PÁLYÁZÓ ELFOGADJA AZ ADATVÉDELMI NYILATKOZATOT!

További információkért, valamint a pályázatokkal kapcsolatos kérdésekkel keressetek minket a szocialis@barczihok.elte.hu és a tudomanyos@barczihok.elte.hu címen!

Budapest, 2021. 09. 16.

ELTE BGGYK

Kari Ösztöndíj Bizottság